


الہٰیاتی بنیادیں – ماڈیول 5 – کلیسیا/چرچ
تبادلہِ خیال کے لیے سوالات
1. 	اس سبق میں آپ نے سب سے اہم چیز کیا سیکھی یا کوئی ایسی بات جو آپ کی سمجھ میں نہیں آئی؟
2. 	یسوع نے کلیسیا کو اِس انداز میں کیسےتعمیر کیا  کہ وہ پرانے عہدنامے کی کلیسیا پر انحصار بھی کرتی تھی اور اُس کو آگے بھی بڑھاتی تھی؟
3. 	بائبل میں "مقدس" کے لفظ کی تعریف کریں اور اس پر گفتگو کریں۔
4. 	نظر نہ آنے والی جامع کلیسیا پر گفتگو کریں اور وضاحت کریں کہ یہ نظر آنے  والی  جامع کلیسیا سے کس طرح مختلف ہے۔
5. 	نظر آنے والی کلیسیا کس طرح "مقدسین کی رفاقت" ہے؟
6. 	نظر نہ آنے والی کلیسیا کے تمام ایماندار کس طرح مسیح اور دوسرے ایمانداروں کے ساتھ رفاقت رکھتے ہیں؟
7. 	آپ نے کلیسیا کی جماعت میں خدا کے فضل کو کس طرح محسوس کیا ہے؟
8. 	آپ کن طریقوں سے دیکھتے ہیں کہ کلیسیا کو دنیا سے الگ (مقدس) ہونا چاہیے؟
9. 	اگر صرف خدا ہی جانتا ہے کہ نظر نہ آنے والی کلیسیا میں کون شامل ہے، تو ہمیں اُن لوگوں کے ساتھ کیا سلوک کرنا چاہیے جو ابھی ایمان نہیں لائے؟
10. 	کلیسیا میں نظم و ضبط کے کیا فوائد ہو سکتے ہیں؟
11. 	جب آپ جانتے ہیں کہ بائبل کلیسیا اور اُس کے ارکان کو "مقدس" کہتی ہے، تو یہ بات کلیسیا اور اُس کے ارکان کے بارے میں آپ کے رویے پر کیا اثر ڈالتی ہے؟
12. 	کون سی چیز آپ کو زیادہ مقدس بننے کی ترغیب دیتی ہے؟
13. 	آپ عبرانیوں 10 :29  کی کیا تشریح سمجھتے ہیں؟ یہ آیت آپ کے لیے ذاتی طور پر کیا معنی رکھتی ہے؟

نظر ثانی اور جائزہ: کلیسیا – منظوری
جب ہم یہ  کہتے ہیں کہ کلیسیا  کو خدا کی طرف سے منظور ی اور قبولیت ملی ہے، تو اس کا مطلب یہ ہے کہ یہ خدا کا منصوبہ تھا، اور اُس نے اسے ایک مقصد کے لیے تخلیق کیا اور اسے اختیار دیا۔یہ وہ تنظیم ہے جو خدا نے دنیا میں اپنے مشن کو پورا کرنے کے لیے بنائی۔لہٰذا، پرانے عہدنامے کی کلیسیا اور نئے عہدنامے کی کلیسیا دونوں خدا کے  ایک سی                                                                                                                                                                                   ذمہ داریاں رکھتی ہیں۔

کیس سٹڈی:
پاسٹر باب اپنا سارا وقت اپنی کلیسیائی جماعت کی حوصلہ افزائی اور مشاورت میں لگاتے ہیں۔چاہے وہ چرچ  میں تعلیم دے رہے ہوں یا ذاتی ملاقاتوں میں سکھا رہے ہوں، اُن کا مقصد کلیسیا میں شامل ایمانداروں کی دیکھ بھال کرنا ہے۔وہ کبھی بھی غیر ایمانداروں کے ساتھ اپنا ایمان شیئر نہیں کرتے اور نہ ہی اپنی جماعت کو سکھاتے ہیں کہ ایمان کو دوسروں تک کیسے پہنچایا جائے۔اُن کی کلیسیا میں کوئی خدمت یا مدد کی منسٹریاں نہیں ہیں جو آس پاس کی کمیونٹی تک پہنچتی ہوں۔وہ مشن کے میدان میں کوئی مشنری نہیں بھیجتے۔

غور و خوض کرنے کے لیے سوالات
1. 	آپ کو باب کی پاسبانی کی  خدمت میں کیا قدر و قیمت نظر آتی ہے؟
2. 	باب اپنی خدمت میں کس چیز کو نظر انداز کر رہے ہیں؟
3. 	افسیوں       4 : 11-13 ، باب کو اپنی جماعت کی بہتر خدمت کرنے میں کس طرح مدد دے سکتا ہے؟

عملی مشق
•	جیسا کہ عبرانیوں کا مصنف کہتا ہے، مسیحیوں کو ایک دوسرے سے ملنا جُلنا چھوڑنا نہیں  چاہیے (دیکھیں عبرانیوں 10 :25)۔ یقینی بنائیں کہ آپ باقاعدگی سے کلیسیا میں شامل  ہوں  ۔
•	گزشتہ ماہ کے دوران آپ نے جن عبادتی اجتماعات میں شرکت کی ہے اُن کا جائزہ لیں۔ دیکھیں کہ آپ کی عبادت کس طرح خدا کے جلال کے لیے بہتر بن سکتی ہے۔اپنی عبادت کو بہتر بنانے کے لیے تین اہم تجاویز لکھیں۔
•	اگلے ہفتے کے دوران، جان بوجھ کر کوئی ایسا کام کریں جو خدا کی بادشاہی کو پھیلانے کے لیے ہو۔یہ کام کسی غیر ایماندار کے ساتھ ایمان شیئر کرنا، کسی منادی پروگرام میں حصہ لینا، خدمت کے منصوبے کی قیادت کرنا یا کوئی اور سرگرمی ہو سکتی ہے۔
•	یوحنا    15 : 1 -17 کو پڑھنے اوراُس پرغور و فکر کے لیے وقت نکالیں۔سوچیں کہ آپ خدا سے زیادہ مکمل محبت کس طرح کر سکتے ہیں —آپ اُس کی فرمانبرداری اور ایک دوسرے سے محبت کے ذریعے ایسا کر سکتے ہیں۔
